OP Doprava 	
P. č.	Identifikovaný problém	Prijaté opatrenie	
1.	Implementácia OPD	1.	Pravidelne aktualizuje interný manuál, ktorý umožňuje jednoduchšie vypracovanie žiadosti o nenávratný finančný príspevok. 
2.	Spolupracuje s odbornými externými poradcami pri príprave žiadostí na zefektívnenie implementácie projektov. 
3.	Riadiaci orgán zintenzívnil spoluprácu so zástupcami JASPERS s cieľom zefektívnenia prípravy a realizácie projektov.
4.	V rámci zabezpečenia vysokej kvality dokumentácie pravidelne aktualizuje riadiacu a podpornú dokumentáciu. 
5.	Vykonáva pravidelné metodické školenia administratívnych kapacít, ktoré sa podieľajú na implementácii.
6.	Rokuje s JASPERS a EK o prípadnej úprave a realokácii finančných prostriedkov v rámci OPD.	
OP Konkurencieschopnosť a hospodársky rast	
P. č.	Identifikovaný problém	Prijaté opatrenie	
1.	Nejednoznačné a neustále sa meniace podmienky (definovane v COCOF) pre realizáciu, monitorovanie a vyhodnocovanie projektov generujúcich príjem, chýbajúca aktualizácia metodického pokynu CKO k uvedenej problematike.	Vypracovaný komplexný metodický pokyn k problematike  projektov generujúcich príjem MH SR	
2.	Neplnenie si zmluvných povinností zo strany prijímateľov - nenahlasovanie informácií o začatých konkurzných konaniach, likvidácii, úpadku a pod.	Pokračovanie v spolupráci so spoločnosťou SIMS pri identifikácii a včasnom odhaľovaní prijímateľov ktorí sa dostávajú do "problémov"	
OP Zamestnanosť a sociálna inklúzia	
P. č.	Identifikovaný problém	Prijaté opatrenie	
1.	Nedostatočné overovanie administratívnej, technickej a finančnej kapacity prijímateľa, nedostatočné kritické posúdenie predkladaných žiadostí o NFP a podnikateľských zámerov	V oblasti odborného hodnotenia a výberu projektov boli prijaté najmä nasledovné opatrenia: 
•	RO upravil pravidlá pre odborného hodnotenie, pričom bližšie špecifikoval spôsob vyhodnocovania jednotlivých hodnotiacich kritérií vrátane vyhodnocovania  administratívnej, finančnej a technickej kapacity žiadateľa;
•	RO doplnil existujúce pravidlá zaručujúce prevenciu pred vznikom konfliktu záujmov o postupy preverovania zaujatosti pracovníkov vykonávajúcich formálnu kontrolu a odborných z hodnotiteľov;
•	 RO vypracoval metodiku pre posúdenie splnenia podmienok štátnej pomoci;
•	RO rozšíril postupy pre kontrolu projektových zámerov a formálnu kontrolu žiadostí o NFP  o overovanie oprávnenosti výdavkov manažérmi riadiaceho orgánu.

V oblasti nastavenia kritérií  oprávnenosti prijal riadiaci orgán opatrenia zamerané na:
•	úpravu formuláru zmluvy o poskytnutí NFP o ustanovenia, ktoré zaručia efektívne a hospodárne čerpanie verejných prostriedkov; 
•	vypracovanie postupov pre posudzovanie efektívnosti a hospodárnosti projektov, ako aj výdavkov.	
2.	Nedostatky týkajúce sa nedostatočnej kontroly verejného obstarávania vrátane preverovania osobnej prepojenosti alebo spriaznenosti medzi prijímateľom ako obstarávateľom a dodávateľom tovarov alebo poskytovateľom služieb.	V oblasti kontrol vykonávaných             v zmysle čl. 60 Nariadenia Rady (ES)   č. 1083/2006 a Nariadenia Komisie (ES) č. 1828/2006 boli prijaté a zrealizované najmä opatrenia týkajúce sa vypracovania detailných postupov pre overovanie jednotlivých výdavkov v rámci administratívnej kontroly a kontroly na mieste. Tiež boli upravené postupy pre monitorovanie realizácie projektov ako aj postupy pre výber vzorky. Okrem toho bola vypracovaná metodika pre overovanie príjmov vytvorených v rámci projektov spolufinancovaných z ESF.	
3.	Nedostatok súvisiaci s nevykonávaním dostatočného počtu kontrol na úrovni cieľových skupín v rámci národných projektov realizovaných prijímateľom Ústredie práce, sociálnych vecí a rodiny SR.	V oblasti verejného obstarávania prijal riadiaci orgán najmä opatrenia zamerané na zvýšenie transparentnosti realizovaných verejných obstarávaní ich zverejňovaním na internetových  stránkach riadiaceho orgánu a SORO. Okrem toho sa MPSVR SR zaviazalo vykonávať verejné obstarávania najmä formou elektronickej aukcie. Opatrenia boli tiež zamerané na úpravu postupov a kontrolných zoznamov najmä v súvislosti s kontrolou dodržiavania zásadných princípov verejného obstarávania.	
4.	V oblasti usmerňovania prijímateľov zistené nedostatky súviseli najmä s neinformovaním účastníkov cieľovej skupiny o tom, že príspevky, ktoré poberajú v zmysle zákona č. 5/2004 o službách zamestnanosti v znení neskorších predpisov, sú uhrádzané z ESF (jedná sa o prípady, kedy boli príspevky najskôr uhradené zo štátneho rozpočtu a následne po rozhodnutí o schválení národných projektov spätne refundované z ESF).
V tejto oblasti boli tiež zistené nedostatky týkajúce sa nezabezpečenia propagačných materiálov v začiatku realizácie projektov a porušovania pravidiel štátnej pomoci.	Ďalšie opatrenia Akčného plánu boli zamerané na zlepšenie a zvýšenie kontrol na úrovni účastníkov cieľovej skupiny, zintenzívnenie certifikačných overovaní, zabezpečenie overenia účinnosti riadiacich a kontrolných systémov a overenia splnenia opatrení Akčného plánu systémovým auditom, výkon spätných overovaní, zvyšovanie odborných schopností zamestnancov RO a SORO a pod.	
5.	Komplikované nastavenie monitorovacích ukazovateľov, nedostatočné monitorovanie a hodnotenie využívania pomoci na úrovni operačného programu, nemožnosť realizácie multicieľových projektov z dôvodu, chýbajúca funkcionality ITMS a chýbajúce zadefinovanie podmienok ich realizácie.	Vypracovanie metodik pre prijímateľom k spracovaniu monitorovacích správ, vytvorenie elektronického systému hodnotenia OP ZaSI, vypracovanie metodiky pre realizáciu multicieľových a zrkadlových projektov.	
OP Životné prostredie	
P. č.	Identifikovaný problém	Prijaté opatrenie	
1.1	Transparentnosť a efektívnosť využívania verejných zdrojov v rámci OP Životné prostredie	- návrh úpravy a zjednodušenia dokumentácie k výzvam na predkladanie žiadostí o poskytnutie NFP,
-   návrh úpravy a zjednodušenia interných riadiacich dokumentov pre implementáciu OP ŽP,
-	zrýchlenie procesu administratívnej kontroly VO zadávaním termínu konečným  prijímateľom pri dopĺňaní chýbajúcich dokladov a pri vysvetľovaní nejasností v predloženom VO a zvýšením počtu kvalifikovaných pracovníkov, resp. zaškolenie jednotlivých projektových manažérov, ktorí s verejným obstarávaním  predtým nepracovali,
-	dôkladné školenie prijímateľov ohľadom projektov, najmä VO,
-	pravidelná aktualizácia príručiek pre prijímateľov a zjednodušenie vysvetlenia jednotlivých procesov v príručke.	
OP Bratislavský kraj	
P. č.	Identifikovaný problém	Prijaté opatrenie	
1.	Implementácia OP BK	RO OPBK z dôvodu spresnenie požiadaviek RO OPBK pri predkladaní žiadostí o poskytnutie NFP a zároveň v snahe čo najväčšej eliminácie problematických oblastí v rámci implementácie opatrenia 1.2 Regionálna a mestská hromadná doprava pravidelne organizuje pracovné stretnutia s  oprávnenými žiadateľmi v rámci opatrenia 1.2 Regionálna a mestská hromadná doprava. Zároveň  RO OPBK počas predkladanie ŽoNFP poskytuje konzultácie k pripravovaným projektom z dôvodu eliminácie administratívnych chýb v predkladaných projektoch.	
OP Vzdelávanie	
P. č.	Identifikovaný problém	Prijaté opatrenie	
1.	Zníženie náročnosti administrácie, prípravy a implementácie projektov a zvýšenie efektívnosti čerpania finančných prostriedkov zo ŠF v rámci OP Vzdelávanie	-	zníženie periodicity predkladania monitorovacích správ projektov z 3 na 6 mesiacov
-	zníženie nárokov formálnej správnosti predkladaných žiadostí o NFP (možnosť formálne doplniť aj chýbajúce časti samotnej žiadosti o NFP, rozpočtu a opisu projektu)
-	zníženie nárokov na počet predkladaných kópií žiadostí o NFP z 2 na 1 kópiu (okrem originálu)	
2.	Urýchliť proces zúčtovania žiadostí o platbu	1.	úprava organizačnej štruktúry Sekcie implementácie OPV ASFEU ku dňu 01. 07. 2010;  zlúčenie pozícií manažéra riadenia výdavkov a projektového manažéra do jednej funkcie projektového manažéra, čím došlo k rozšíreniu úloh Odboru projektového manažmentu a monitoringu OPV vykonávaných aj v oblasti finančného riadenia; s cieľom zabezpečiť jednotný postup pri výkone úloh Odboru projektového manažmentu a monitoringu OPV sa vytvoril Odbor metodiky pre projektové a finančné riadenie OPV v zložení: odborný metodik pre projektové riadenie, odborný metodik pre finančné riadenie a metodik pre verejné obstarávanie; zlúčením pozície manažér riadenia výdavkov a projektový manažér poklesol počet projektov prislúchajúcich jednému manažérovi približne o polovicu (8), navyše pridelenie projektu len jednému manažérovi prinieslo väčšiu mieru kontinuálnosti celkovej implementácie projektu;
2.	zabezpečenie účasti zamestnancov ASFEU na školeniach a pracovných stretnutiach k aktualizácii Systému riadenia štrukturálnych fondov a Kohézneho fondu na programové obdobie 2007 – 2013, Systému finančného riadenia štrukturálnych fondov a Kohézneho fondu na programové obdobie 2007 – 2013, nezrovnalostiam, k zmenám v zákone o verejnom obstarávaní atď.;
3.	využitie externých poradenských služieb audítorskej organizácie s cieľom identifikovať nedostatky, a tak zefektívniť proces kontroly žiadostí o platbu;
4.	zabezpečenie školení pre prijímateľov zameraných na správne vypĺňanie žiadostí o platbu (zúčtovanie zálohovej platby/priebežná platba) a oprávnenosť výdavkov s  prezentovaním prípadových štúdií, najčastejších chýb a problémov s cieľom ich eliminácie;
5.	poskytovanie osobných konzultácií prijímateľom, poskytovanie informácií prostredníctvom telefonickej a e-mailovej komunikácie, individuálne riešenie problémov jednotlivých prijímateľov, napr. terénna práca zamestnancov ASFEU, t.j. výjazd k prijímateľovi a inštruktáž priamo na mieste;
6.	odporúčanie prijímateľom, aby doručili dokumentáciu z verejného obstarávania, resp. verejnej obchodnej súťaže ešte pred zaslaním žiadosti o platbu a využili osobné i písomné konzultácie pred predložením tejto dokumentácie;
7.	odporúčanie prijímateľom využívať osobné i písomné konzultácie pred predložením žiadosti o platbu, žiadosti o zmenu zmluvy a počas doplňovania žiadosti o platbu na základe Výziev na doplnenie chýbajúcich náležitostí k žiadosti o platbu, prostredníctvom PM alebo priamo v regiónoch prostredníctvom regionálnych informačných kancelárií v Žiline, vo Zvolene a v Košiciach počas obvyklých konzultačných hodín;
8.	zjednodušenie evidencie nezrovnalostí bez finančného dopadu na rozpočet EÚ v zmysle záverov pracovnej skupiny k nezrovnalostiam z 20. 07. 2010 a na základe listu MF SR č.  MF/022473/2010-55, č. z.: 074186/2010; 
9.	zavedenie úradných konzultačných hodín pre prijímateľov s cieľom efektívneho nastavenia komunikácie medzi ASFEU a prijímateľom NFP.	
OP Informatizácia spoločnosti	
P.č.	Identifikovaný problém	Prijaté opatrenie	
1.	Implementácia OP IS	V súlade so závermi Výročného stretnutia RO OPIS a DG Regio zo dňa 14. 12. 2009 sa mesačne monitoruje pokrok v implementácii projektov. Mesačná informácia obsahuje finančné aspekty; priebeh a stav verejného obstarávania a chronologický popis realizácie projektu. Mesačná informácia je zasielaná EK DG Regio.
V pravidelných intervaloch sa uskutočňuje zasadanie IDMV kde sú riešené aktuálne otázky implementácie OPIS. Podľa potreby sú prizývaní aj prijímatelia pomoci. 	
V rámci PO 1 OPIS od leta 2010 koná MF SR analýza, ktorá na základe podrobnej špecifikácie projektov ich vyhodnocuje z hľadiska naplnenia cieľov stratégie budovania eGovernmentu v SR. Dôsledkom je zastavenie, resp. spomalenie implementácie a čerpania OPIS.
Od júla 2010 na Ministerstve kultúry SR ako SORO pre prioritnú os 2 OPIS sa realizuje prehodnotenie „Stratégie rozvoja fondových a pamäťových inštitúcií a obnova ich národnej infraštruktúry v rezorte kultúry“. Na základe novej stratégie je aktualizovaný aj zoznam národných projektov, pričom indikátory určené v OPIS s výnimkou počtu projektov (vzhľadom na spájanie projektov) zostanú zachované. Zlúčením projektov dochádza aj k zmene žiadateľov v jednotlivých projektoch tak, aby žiadateľ bol odborne spôsobilý v zmysle príslušnej legislatívy. Znížením počtu národných projektov na 10 a 1 DP, sa odstráni náročná koordinácia ich implementácie a riadenia.
Vzhľadom k tomu, že situácia v čerpaní sa v priebehu sledovaného obdobia spomalila bude potrebné na základe podrobného časového harmonogramu plnenia aktivít jednotlivých projektov prijať opatrenia na celkové zrýchlenie implementácie tak, aby sa zabezpečilo čerpanie záväzku do roku 2011 a vytvorili predpoklady pre plnenie čerpania v ďalších rokoch.      	
Regionálny OP	
P. č.	Identifikovaný problém	Prijaté opatrenie	
1.	Definovanie systémov financovania projektov	Podmienky financovania projektov prostredníctvom štrukturálnych fondov určuje Systém finančného riadenia v gescii MF SR. V súčasnosti je možné aplikovať tri systémy financovania, a to predfinancovanie, zálohové platby a refundáciu. V rámci ROP je jednotlivým typom prijímateľov umožnené podľa vlastného výberu aplikovať všetky dostupné systémy financovania, ktoré pre príslušný typ prijímateľa určilo MF SR. Systém predfinancovania bol v prípade ROP zavedený v marci 2009 vydaním verzie 1.5 Programového manuálu RO zo dňa 9. 3. 2009 a verzie 1.5 Príručky pre žiadateľa/prijímateľa v rámci ROP zo dňa 16. 3. 2009. Uvedené dokumenty sú od dátumu ich platnosti zverejnené na internetovej stránke ROP www.ropka.sk. RO pre ROP o tejto skutočnosti informoval ZMOS a členov Monitorovacieho výboru pre ROP. Systém predfinancovania je z pohľadu samospráv v porovnaní so systémom refundácie administratívne náročnejší, zdĺhavejší a na základe doterajších skúseností často aj finančne náročnejší. Dôvodom je predovšetkým menší dosah samospráv ako prijímateľov na dodávateľov stavebných prác, s čím súvisí vyššie riziko vzniku neoprávnených výdavkov, ktoré v konečnom dôsledku nemusia byť samosprávam uhradené. Niektoré samosprávy tento systém však využívajú pre určité typy výdavkov.
Subjekty súkromného sektora môžu využívať okrem refundácie aj predfinancovanie. Zálohové platby nie sú umožnené. V rámci ROP tvoria subjekty súkromného sektora minoritnú časť prijímateľov. Na základe praktických skúseností RO pre ROP možno predpokladať, že umožnenie systému zálohových platieb by znamenalo pre subjekty súkromného sektora vysoké riziko výskytu neoprávnených výdavkov a nevymožiteľných nezrovnalostí s finančným dopadom, čo by mohlo ohroziť včasné čerpanie prostriedkov. Pre financovanie investičných projektov zameraných na zhodnotenie občianskej infraštruktúry a vybavenosti územia je systém zálohových platieb oproti ostatným systémom financovania najmenej vhodný.	
2.	Rozsah vyžadovanej dokumentácie v rámci žiadosti o NFP	CKO určil minimálne vyžadovaný rozsah povinných príloh, ktoré sú nevyhnutne potrebné pre posúdenie žiadostí o NFP. V prípade ROP sa s ohľadom na špecifiká operačného programu rovnako vyžaduje len minimálne nevyhnutný rozsah príloh, ktorý je potrebný pre kvalifikované posúdenie žiadosti o poskytnutie NFP. 
Z hľadiska samospráv sa ako najproblémovejšie javí vyžadovanie projektovej dokumentácie pre realizáciu stavby na realizačnom stupni. Dôvody pre vyžadovanie tejto dokumentácie boli viackrát prerokované so sociálno-ekonomickými partnermi vrátane ZMOS a prezentované tieto dôvody prostredníctvom internetovej stránky www.ropka.sk už začiatkom roka 2008. Menej detailná úroveň rozpočtu schváleného projektu by predstavovala vysoké riziko vzniku neoprávnených výdavkov pri realizácii takmer všetkých schválených projektoch, čo z pohľadu samospráv ako prijímateľov projekty v konečnom dôsledku predražuje. Uvedenú skutočnosť potvrdzuje aj prax z rokov 2004-2006. Vypracovanie podrobnejšej dokumentácie je mierne finančne náročnejšie, ale v prípade úspešných projektov sú náklady na jej vypracovanie prijímateľom refundované.	
3.	Ukončenie spolupráce s Konzorciom znamenalo nezrealizovanie niektorých aktivít technickej pomoci ROP v súlade s Komunikačným plánom ROP na rok 2009 (informačné kampane, verejné prieskumy, propagačné predmety a pod.).	•	vysporiadanie nezrovnalostí súvisiacich s tzv. nástenkovým tendrom v spolupráci s MF SR do konca roka 2010
•	dočasné zabezpečovanie informačných aktivít vo vlastnej réžii RO pre ROP
•	vyhlásenie verejného obstarávania na zabezpečenie služieb informovania a publicity začiatkom roku 2011	
4.	Nedostatočná funkcionalita ITMS	RO pre ROP priebežne odstraňoval vzniknuté problémy v spolupráci s CKO a súbežne viedol vlastnú evidenciu.	
5.	Nestabilné implementačné prostredie	Návrh Riadiaceho orgánu pre ROP na stabilizáciu implementačného prostredia pre operačné programy, ktorý bol predložený CKO v rámci definovania opatrení na urýchlenie čerpania finančných prostriedkov z fondov ES. Riadiaci orgán pre ROP nemá výhrady voči objektívne nevyhnutným zmenám.	
6.	Implementácia čiastkových projektov LSKxP	•	komunikácia s koordinátorom HP MRK
•	vypracovanie Analýzy realizovaných projektov ROP zameraných na riešenie problematiky MRK v súvislosti s implementáciou LSKxP v zmysle uznesenia Monitorovacieho výboru pre ROP č. 7/2010. Analýza bola predložená na rokovanie vlády dňa 19. 01. 2011	
7.	Problematika 8 výziev ROP, pre ktoré RO pre ROP dňa 12. februára 2010 zmenil dátum ukončenia výzvy	•	prebiehajúca komunikácia s EK a MF SR,
•	pozastavenie uzatvárania zmlúv o NFP k schváleným žiadostiam o NFP a individuálne riešenie už uzatvorených zmlúv.	
8.	Negatívne dopady hospodárskej krízy na sociálno-ekonomické prostredie SR

Zúženie spektra záujmu o jednotlivé oblasti podpory ROP (prioritami sú infraštruktúra vzdelávania a regenerácia sídiel)

Výrazné napĺňanie hodnôt niektorých indikátorov a slabé napĺňanie hodnôt iných indikátorov	•	Korigovanie niektorých pôvodne nastavených cieľov ROP podľa celospoločenskej objednávky (záujem samospráv)
•	Posilnenie oblastí podpory ROP s najvyšším potenciálom na rýchlu implementáciu a udržanie/vytvorenie pracovných miest
•	Zintenzívnené vyhlasovanie výziev smerujúce k urýchleniu čerpania finančných prostriedkov z ROP (vyhlásenie výziev vo všetkých prioritných osiach ROP, umožnenie predfinancovania)
•	Administratívne a technické opatrenia na zvládnutie intenzívnejšej implementácie ROP
•	Zrealizovanie priebežného hodnotenia ROP v prvom kvartáli roku 2010, z ktorého vyplynulo odporúčanie vykonať revíziu ROP. Návrh revízie ROP bol schválený Monitorovacím výborom pre ROP dňa 26. 10. 2010 a následne zaslaný na schválenie EK.	
9.	Zabezpečenie administratívnych kapacít	V nadväznosti na presun fázy implementácie z prijímania a predkladania projektov na ich kontrolu RO pre ROP pokračoval v efektívnom využívaní a presúvaní administratívnych kapacít jednotlivých manažérov s cieľom zabezpečenia efektívneho čerpania prostriedkov.	
10.	Časté chyby prijímateľov v procese verejného obstarávania	RO pre ROP a SO/RO pre ROP spolupracujú s prijímateľmi pri odstraňovaní zistených nedostatkov a vyvíja aktivity na prevenciu ich častého výskytu prostredníctvom školení, osobných konzultácií, uverejňovania inštrukcií, príručiek, často kladených otázok, upozornení.	
OP Zdravotníctvo	
P. č.	Identifikovaný problém	Prijaté opatrenie	
1.	Nesprávne nastavené harmogramy realizácie projektových aktivít a s tým súvisiaci harmonogram predkladania ŽoP, z čoho vyplýva predlžovanie doby realizácie projektov.	Osobné konzultácie s prijímateľmi v rámci úvodného informačného školenia po podpise zmluvy o poskytnutí NFP, podrobnejšie zadefinovanie procesov ŠF a KF v dokumentoch RO.	
2.	RO pri výkone administratívnej kontroly postupu a dokumentácie z procesu verejného obstarávania opakovane zistil diskriminačné zadefinovanie podmienok účasti obstarávateľom.	RO postupoval v zmysle svojich postupov zadefinovaných v IM procedúr. Prijímateľovi bolo odporučené zrušenie procesu VO a následné opakovanie procesu VO.	
3.	Nesúlad (v zmysle neprehľadnosť, aritmetické chyby) rozpočtových tabuliek v predmete podpory Zmluvy o poskytnutí NFP s naceneným Výkazom výmer (rozpočet) a nesúlad týchto rozpočtov s Usmernením    č. 2 RO k povinnému zaokrúhľovaniu a zobrazovaniu na 2 desatinné miesta.	Upozorňovanie na uvedený problém v rámci Informačných seminárov pre žiadateľov k výzvam a úvodných informačných školení pre prijímateľov po podpise zmluvy o poskytnutí NFP. V prípade potreby dodatočné osobné konzultácie s konkrétnym prijímateľom.	
4.	RO identifikoval problémy pri procesoch posudzovania a schvaľovania Žiadostí o zmenu  v zmluve o poskytnutí NFP, projekte, resp. v zmluve s víťazným uchádzačom.	Nastavenie procesov posudzovania zmien a ich schvaľovania konzultoval RO s CKO.	
OP Výskum a vývoj	
P. č.	Identifikovaný problém	Prijaté opatrenie	
1.	Zníženie náročnosti administrácie, prípravy a implementácie projektov	-	znížiť periodicitu predkladania monitorovacích správ projektov z 3 na 6 mesiacov
-	znížiť nároky na formálnu správnosť predkladaných žiadostí o NFP (možnosť formálne doplniť aj chýbajúce časti samotnej žiadosti o poskytnutie NFP, rozpočtu a opisu projektu)
-	znížiť nároky na počet predkladaných kópií žiadostí o poskytnutie NFP z 2 na 1 kópiu (okrem originálu)	
2.
	Zvýšenie efektívnosti čerpania finančných prostriedkov zo ŠF v rámci OP Výskum a vývoj	-	zrušenie 5 pracovných miest manažérov publicity a posilnenie priameho procesu implementácie projektov – odbor projektového manažmentu a odbor riadenia výdavkov;
-	dopĺňanie personálnych kapacít formou brigádnickej činnosti najmä na administratívne a pomocné práce;
-	organizovala konzultácie a semináre pre prijímateľov s cieľom skvalitniť projektový a finančný manažment  ich projektov.